Document ID: 32006R0590

UREDBA KOMISIJE (ES) št. 590/2006
z dne 12. aprila 2006
o spremembi Priloge II k Uredbi (ES) št. 998/2003 Evropskega parlamenta in Sveta glede seznama držav in ozemelj
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (1), ter zlasti členov 10 in 21 Direktive,
ob upoštevanju naslednjega:
(1)
Uredba (ES) št. 998/2003 določa seznam tretjih držav in ozemelj, iz katerih se lahko ob izpolnjevanju določenih zahtev dovoli vnos hišnih živali v Skupnost.
(2)
Začasni seznam tretjih držav je bil določen z Uredbo (ES) št. 998/2003, kakor je bila spremenjena z Uredbo Komisije (ES) št. 592/2004 (2).
(3)
Navedeni začasni seznam, ki je bil že večkrat spremenjen, vključuje tretje države in ozemlja, proste stekline ter tretje države in ozemlja, za katere je bilo ugotovljeno, da tveganje za prenos stekline pri vstopu v Skupnost kot posledica premikov iz navedenih tretjih držav in ozemelj ni nič večje kot tveganje, povezano s premiki med državami članicami.
(4)
Iz podatkov, ki sta jih posredovali Bosna in Hercegovina ter Bolgarija, je razvidno, da tveganje za prenos stekline pri vstopu v Skupnost kot posledica premikov hišnih živali iz teh držav ni nič večje kot tveganje, povezano s premiki med državami članicami ali iz tretjih držav, ki so že navedene v Uredbi (ES) št. 998/2003. Zato se navedeni tretji državi vključita na začasni seznam tretjih držav in ozemelj, določenih v delu C Priloge II k Uredbi (ES) št. 998/2003.
(5)
Zaradi jasnosti je seznam držav in ozemelj, določen v Uredbi (ES) št. 998/2003, treba v celoti nadomestiti.
(6)
Uredbo (ES) št. 998/2003 je treba ustrezno spremeniti.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga II k Uredbi (ES) št. 998/2003 se nadomesti z besedilom priloge k tej Uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. aprila 2006

Labels: 8
6